หุ้นปิดตลาดลดลง 3.32จุด
ดัชนีหลักทรัพย์ไทยวันนี้ลดลง 3.32จุด
8 ก.พ. 2553

ดัชนีหลักทรัพย์ไทยวันนี้ลดลง 3.32จุด 
ดัชนีตลาดหลักทรัพย์ไทยประจำวันที่ 8 กุมภาพันธ์ 2553 ปิดตลาดที่ระดับ 688.09 จุด ลดลง 3.32 จุด หรือ -0.48% มูลค่าการซื้อขาย 12,723.75 ล้านบาท โดยดัชนีปรับขึ้นแตะระดับสูงสุดของวันที่ 689.72 จุด และลดลงต่ำสุด 680.24 จุด นับว่าทรงตัวนับตั้งแต่เดือนก.พ.2553 เป็นต้นมา หลังจากการปรับลดลงตลอดเดือน ม.ค.
นายอดิศักดิ์ คำมูล หัวหน้าส่วนวิจัยเศรษฐกิจและกลยุทธ์ บริษัทหลักทรัพย์(บล.)เคจีไอ ให้ความเห็นว่า ช่วงนี้เป็นช่วงปรับฐานเข้าสู่ขาลงของตลาดหุ้นไทย และตลาดหุ้นทั่วโลก โดยปัจจัยพื้นฐานไม่ได้เปลี่ยนแปลงไป แต่ที่เปลี่ยนไปคือมุมมองของนักลงทุนที่เกิดความกังวลต่อการฟื้นตัวของเศรษฐกิจโลก ภายหลังจีนและสหรัฐมีนโยบายสกัดการเก็งกำไร ด้วยการควบคุมสถาบันการเงิน และบางประเทศในยุโรปัญหาหนี้สิน
ส่งผลให้ดัชนีหุ้นไทยเริ่มต้นปีนี้ที่คาดว่าจะดีต่อเนื่องจากปี 2552ที่ปรับเพิ่มขึ้น 63%จากปี 2551 ปรับตัวลดลงต่อเนื่องและทรงตัวในเดือน ก.พ.
ทั้งนี้คาดว่าดัชนีไตรมาสแรกปีนี้จะเคลื่อนไหวในกรอบ 650-700 จุด จึงแนะนำนักลงทุนที่ถือครองหุ้นในราคาถูกขายหุ้นออกมาเพื่อถือเป็นเงินสดให้มากขึ้น ส่วนนักลงทุนที่อยู่นอกตลาดให้หลีกเลี่ยงเข้ามาลงทุนในตลาดหุ้น
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
BANPU  ปิดที่  536.00   บาท   ลดลง     4.00  บาท  (- 0.74%) มูลค่าซื้อขาย   1,422.98 ล้านบาท
PTTEP  ปิดที่  131.50   บาท   ลดลง     0.50  บาท  (- 0.38%) มูลค่าซื้อขาย     852.09 ล้านบาท
PTTCH  ปิดที่    76.50   บาท   ลดลง    2.00  บาท   (- 2.55%) มูลค่าซื้อขาย     807.75 ล้านบาท
PTT     ปิดที่   217.00   บาท   ลดลง     1.00  บาท  (- 0.46%) มูลค่าซื้อขาย     741.30 ล้านบาท
BBL      ปิดที่   107.50   บาท   ลดลง    4.00  บาท   (- 3.59%) มูลค่าซื้อขาย     710.80 ล้านบาท